Na temelju Odluke Direktora, PLETERNIČKI KOMUNALAC d.o.o. (u daljnjem tekstu:

Društvo), Pleternica, Trg hrvatskih branitelja 1, 05.04.2024. objavljuje,

J A V N I N A T J E Č A J

za zapošljavanje voditelja/ice građevinskih radova – 1 izvršitelj

Voditelj se odabire se na određeno vrijeme s punim radnim vremenom.

Kandidat za voditelja treba udovoljavati sljedećim uvjetima:

1. završena srednja škola,
2. minimalno godina dana radnog iskustva na odgovarajućim poslovima u struci,
3. samostalnost u radu,
4. aktivni vozač (B kategorija).

**Uz prijavu za natječaj kandidati moraju dostaviti:**

1. životopis,
2. dokaz o stručnoj spremi,
3. potvrdu o stažu, elektronički ispis HZMO-a
4. dokaz o položenom vozačkom ispitu (preslika važeće vozačke dozvole B kategorije),
5. onu dokumentaciju koju kandidat smatra potrebnom za utvrđivanje njegovih dodatnih kvalifikacija i vještina

Osoba koja nije podnijela pravodobnu i potpunu prijavu na ovaj javni natječaj neće se smatrati kandidatom.

Svi kandidati koji ispunjavaju uvjete iz ovog javnog natječaja i čije su prijave pravodobne i potpune, bit će pozvani na razgovor, o čemu će biti pravodobno obaviješteni. Za kandidate koji ne pristupe razgovoru smatrat će se da su povukli prijavu na javni natječaj te se neće smatrati kandidatom.

Osoba koja se poziva na pravo prednosti pri zapošljavanju u skladu s članom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19 i 84/21) i člankom 47. Zakona o civilnim stradalnicima iz Domovinskog rata (Narodne novine br. 84/21) dužna je uz prijavu na oglas, osim dokaza o ispunjavanju traženih uvjeta, priložiti i dokaze koji su potrebni za ostvarivanje prava prednosti pri zapošljavanju, a koji su dostupni na poveznici Ministarstva hrvatskih branitelja https://branitelji.gov.hr/zapošljavanje -843/843.

S izabranim kandidatom sklopiti će se ugovor na određeno vrijeme na puno radno vrijeme, uz probni rok od 3 (tri) mjeseca. Prijavu na natječaj mogu dostaviti osobe oba spola (članak 13. Zakona o ravnopravnosti spolova, Narodne novine br 82/08).

Rok za podnošenje ponuda na natječaj traje 8 dana od dana objave ovoga natječaja, do 12. travnja 2024. Nepravodobne i nepotpune prijave neće se razmatrati.

Prijavom na ovaj javni natječaj kandidat daje privolu za prikupljanje i obradu osobnih podataka navedenih u prijavi na javni natječaj, kao i dokumentacije dostavljene prijavom, u svrhu izbora kandidata te privolu za dostavu obavijesti o rezultatima javnog natječaja koja se dostavlja svim kandidatima, uključujući ime i prezime i struku. Prikupljeni osobni podaci obrađivat će se u skladu s važećim propisima, odnosno Uredbom (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) te Zakonom o provedbi Opće uredbe o zaštiti osobnih podataka (Narodne novine br. 42/18.).

Ponude se dostavljaju u zatvorenoj omotnici s naznakom na adresu: Pleternički komunalac d.o.o.

Trg hrvatskih branitelja 1, 34310 Pleternica, s naznakom:

„Za natječaj:

Zapošljavanje voditelja građevinskih radova

- NE OTVARAJ“.

O rezultatima natječaja kandidati će biti pisano obaviješteni.

**Pleternički komunalac d.o.o.**